**Աննա-Մարիա Գարդելլ-Էրիկսոն** (շվեդ.՝ Anna Maria Gardell-Ericson, հոկտեմբերի 10, 1853(1853-10-10), Visby parish, Գոտլանդ, Գոտլանդ, Շվեդիա - հունիսի 2, 1939(1939-06-02), Էնգելբրեքտ, Ստոկհոլմ քաղաք, Փոխմարզպետի պաշտոն, Շվեդիա), շվեդ նկարիչ և ջրանկարիչ։ Հիմնականում ստեղծել է ափամերձ տեսարաններ և բնանկարներ լճերով կամ գետերով։

Կենսագրություն
--------------

Աննա-Մարիայի հայրը՝ Յուհանը, հայտնի էր որպես բնանկարիչ, չնայած նրա գլխավոր գործն ու զբաղմունքը, ամենայն հավանականությամբ, ծառայությունն էին տեղական կառավարման վարչությունում։ 16 տարեկանում աղջնակը սկսել է զբաղվել գեղանկարչությամբ և հասցրել է իր տաղանդն այդ բնագավառում այնպես դրսևորել, որ նրան ուղարկել են Շվեյցարիա սովորելու։ Ավելի ուշ Աննա Մարիան Պեր Ռոյալ Դենիել Հոլմի հետ սովորել է Ստոկհոլմի Ազատ արվեստների թագավորական ակադեմիայում։ 1875 թվականին նա առաջին անգամ իր աշխատանքները ներկայացրել է Ակադեմիայի ցուցահանդեսներից մեկում։ Հաջորդ տարի նա Ֆիլադելֆիայի Համաշխարհային ցուցահանդեսում նվաճել է բրոնզե մեդալ։

1879 թվականին Աննա-Մարիան մեկնել է Փարիզ՝ այնտեղ ուսումը շարունակելու Ալեքսանդր-Լուի Լելոյի և Ֆերդինանդ Հեյլբութի հետ, նա նաև պատճենել է Կամիլլա Կորոյի ջրաներկ աշխատանքները։ 1882 թվականին Փարիզյան սալոնում տեղի է ունեցել նրա ստեղծագործությունների մեծ ցուցահանդես, որի շնորհիվ նկարիչը *Goupil & Cie*–ի արվեստի դիլերների հետ կնքել է ամսական 1000 ֆրանկ գումարի չափով պայմանագիր։ Նույն թվականին Աննա Մարիան ամուսնացել է Յուհան Էրիկսոնի հետ (1849-1925), որը բնանկարիչ էր Կարլսհամնից։ Նա դարձավ նաև Դադլիի պատկերասրահի արվեստի ընկերության անդամ։ Ամուսինները բնակվում էին Ֆրանսիայում մինչև 1884 թվականը, երբ Փարիզում սկսվեց խոլերայի համաճարակ։ Այնուհետև նրանք վերադարձել են Շվեդիա և բնակություն հաստատել Գյոթեբորգում։ Այնտեղ գտնվելու ընթացքում Աննա Մարիան պարբերաբար ցուցադրել է իր աշխատանքները Գումմեսոնի պատկերասրահում և մի շարք արվեստի միությունների ցուցահանդեսներում։ Գարդել-Էրիկսոնը ցուցադրել է իր աշխատանքները Գեղարվեստի պալատում Չիկագոյի 1893 թվականին համաշխարհային ցուցահանդեսում (ԱՄՆ, Իլինոյս նահանգ)։

Մահից որոշ ժամանակ առաջ Գարդել-Էրիկսոնը գրել է իր հուշերը, բայց դրանք մինչ օրս չեն հրապարակվել։ Նրա աշխատանքների խոշոր հետահայաց ցուցադրություններ են կազմակերպվել 1939 և 1946 թվականներին։

Պատկերասրահ
-----------

* Ասեղնագործող կինն և տուղտավարդը տեսարանով փողոցԱսեղնագործող կինն և տուղտավարդը տեսարանով փողոց
* Մայրամուտ ջրային բնանկարումՄայրամուտ ջրային բնանկարում
* Ծաղկած դաշտ ՎիսբիումԾաղկած դաշտ Վիսբիում
* Տեսարան ՄարստրանդիցՏեսարան Մարստրանդից

Ծանոթագրություններ
------------------

1. 1 2 3 4  RKDartists (նիդերլ.)
2. 1 2 3 4 5 6 7 8 9 10  Anna M Gardell-Ericson (շվեդերեն) — 1917.
3. 1 2  Anna Maria Gardell-Ericson — OUP, 2006. — ISBN 978-0-19-977378-7
4. ↑  Շվեդիայի Ազգային թանգարանի նկարիչների ցանկ — 2016.
5. ↑  Le Figaro, Figaro (ֆր.) / A. Brézet — Paris: Société du Figaro, 1882. — P. 4. — ed. size: 322497 — ISSN 0182-5852; 2496-8994
6. ↑  «Anna Gardell-Ericson»։ *National Museum*։ Վերցված է 3 апреля 2020
7. 1 2  Bergmark Torsten։ «Anna M Gardell-Ericson»։ *Svenskt Biografiskt Lexikon*։ Riksarkivet։ Վերցված է 3 апреля 2020
8. ↑  Nichols K. L.։ «Women's Art at the World's Columbian Fair & Exposition, Chicago 1893»։ Վերցված է 3 апреля 2020

Արտաքին հղումներ
----------------

* Gardell-Ericson
* ArtNet: More works by Gardell-Ericson

Աղբյուրներ
----------

* Biography from the *Svenskt biografiskt lexikon* @ the Riksarkivet
* Gösta Procopé, *Konstnärsparet Anna Gardell-Ericson och Johan Ericson: en minnesbok*, Hanseproduktion, 1982 978-91-85716-21-0

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Շվեդական կենսագրական |
|  |
| 

|  Չափորոշչային վերահսկողություն |
| --- |
|  |
| GND: 1245167308 · ISNI: 0000000067034433 · LCCN: n84090104 · LIBRIS: 187979 · VIAF: 6333561 · ULAN: 500103506 · WorldCat VIAF: 6333561 |

 |

 |